Grandes Jorasses er berømt for sin nesten loddrette nordvegg som reiser seg 1000 meter over Mer de Glace. Sammen med Matterhorn og Eigers nordvegger hørte den til «alpenes tre siste problemer» før Martin Meier og Rudolf Peters besteg veggen over Crozpilaren i 1935. Den direkte ruta til Pointe Walker over Walkerpilaren ble gått av Riccardo Cassin, L. Esposito og U. Tizzioni på tre dager i august 1938.